Lara Fabian

Lara Fabian, vlastným menom Lara Sophie Katy Crokaert (* 9. január 1970, Etterbeek, Belgicko) je belgicko-talianska frankofónna speváčka známa svojou charakteristickou prácou s hlasom. Spieva po francúzsky, taliansky, španielsky a všetkými týmito jazykmi plynulo hovorí. Naspievala skladby aj v portugalčine a v roku 1988 vydala nemeckú verziu piesne Croire (Glaub) napriek tomu, že ani jedným z týchto jazykov nehovorí. Predala vyše 12 miliónov nosičov a nahrávacie spoločnosti a niektoré médiá o nej hovoria ako o novej Céline Dion. V roku 1994 sa stala kanadskou občiankou. Žila v Montreale. V roku 1996 dosiahla dvojité štátne občianstvo. 

V roku 1988 sa zúčastnila súťaže Eurovision, v ktorej dosiahla štvrté miesto s piesňou „Croire“.  

V roku 1991 vydala svoj prvý album „Lara Fabian“ v Kanade, kde mala dôležité pôsobisko nasledujúcich dvadsať rokov. Jej kariéra úspešne konkurovala na americkom kontinente Céline Dion.

V roku 1994 vydala vo svojom druhom albume „Carpe Diem“ prerábku známeho šansónu od Serge Lamu „Je suis malade“hit Je suis malade . Táto pieseň sa v jej podaní stala kultovým hitom.

Návrat do Európy
V roku 2001 vyšiel jej štvrtý album „Nue“ v Montreale vo francúzštine. Veľký úspech zaznamenal vo frankofónnych krajinách Európy, čo zároveň znamenalo jej návrat spoza oceánu domov. Pokračovala vydávaním ďalších albumov a koncertovaním na viacerých kontinentoch.  

30. januára 2011 spievala na otváracej ceremónii „Zimných ázijských hier“ v Astane v Kazachstane.

V marci 2011 vystupovala v Čečensku na medzinárodný deň žien na pozvanie Ramzana Kadyrova. Jeho prítomnosť bola polemická: Ramzan Kadyrov je často obviňovaný z porušovania ľudských práv v Čečensku, z násilnej islamizácie, teroru a mafiánskych praktík. Obrancovia ľudských práv obvinili Laru Fabian že legitimizovala zločinecký režim svojou účasťou na oficiálnych oslavách. 

24. októbra 2013 oznámil denník Le Monde, že odmietla koncertné turné v Uzbekistane v Taškente z dôvodu porušovania ľudských práv uzbeckým diktátorom Islamom Karimovom" : Je viens d'apprendre par le communiqué de l'Action des chrétiens pour l'abolition de la torture (ACAT) que le Festival culturel de Tachkent pour lequel je devais chanter était géré par la fille du président en place.
(Práve som sa dozvedela z komuniké „l'Action des chrétiens pour l'abolition de la torture (ACAT)“, že kultúrny festival v Taškente je pod patronátom dcéry prezidenta.) odmietnutie koncertu v Taškente

Speváčka sa v júni 2013 vydala za talianskeho iluzionistu Gabriela di Giorgio.

 Diskografia 
 Štúdiové albumy 
 Rok Album1991 Lara Fabian 1994 Carpe diem1996 Pure 1999 Lara Fabian 2001 Nue 2004 A Wonderful Life 2005 9 2009 Every woman in me2009Toutes les femmes en moi 

 Live albumy 
 Rok Album1999 Live 1999 2002Live 20022003En toute intimité 2006Un regard 9 Live

Referencie


 Zdroj 



Kategória:Žijúci ľudia
Kategória:Belgické popové speváčky
Kategória:Kanadské popové speváčky
Kategória:Belgické rockové speváčky
Kategória:Kanadské rockové speváčky
Kategória:Belgické speváčky elektronickej hudby
Kategória:Kanadské speváčky elektronickej hudby
Kategória:Belgické osobnosti flámskeho pôvodu
Kategória:Belgické osobnosti talianskeho pôvodu
Kategória:Kanadské osobnosti flámskeho pôvodu
Kategória:Kanadské osobnosti talianskeho pôvodu
Kategória:Naturalizované osobnosti Kanady